Shelly-Ann Fraser pripremala se za Olimpijadu u Pekingu s reprezentativnim kolegom Asafom Powellom. Pobijedivši u olimpijskom finalu na 100 m, postala je prva Jamajčanka sa zlatom u toj disciplini u povijesti zemlje. U prvoj kvalifikacijskoj utrci, ostvarila je vrijeme od 11:35 te je bila 11., dok je na drugoj utrci kvalifikacija bila 3. s vremenom od 11:06. Tako se plasirala u polufinale gdje je bila 1. s vremenom 11:00. U finalnoj utrci Shelly-Ann je pobijedila s vremenom 10:78. Time je sprinterica ostvarila i najbolji osobni rekord. S tim vremenom postala je druga najbrža jamajčanska sprinterica u povijesti, iza Merlene Ottey (10:74). Njezinim sunarodnjakinjama, Sherone Simpson i Kerron Stewart dodijeljene su srebrne medalje, budući da se i uz pomoć foto-finiša nije moglo odrediti tko je bio drugi (10:98).

Druga Venecija“ je prevedena na desetak jezika. Vrlo popularna u Italiji je i njegova esejističko-putopisna knjiga ""Kruh naš"" (2009), koja istražuje teološki, antropološki, socijalni, i ini civilizacijski značaj kruha. Na knjizi je radio više desetljeća, a pandani u hrvatskoj kulturi su Žmegačeva knjiga o njemačkoj kulturi od Bacha do Bauhausa i knjiga Nikole Viskovića o stablima. Matvejevićevu publicističku knjigu ""Jugoslavenstvo danas"" uredili su Jovan Radulović i Rajko P. Nogo a objavio beogradski BIGZ 1984. kao džepno izdanje u 30.000 primjeraka.

Maginotova linija (Mažinoova) je naziv za sustav utvrda uzduž istočne Francuske granice (od Švicarske do Belgije). Sagrađena je za vrijeme između dva svjetska rata, a ime je dobila po Francuskom vojnom ministru Andreu Maginotu. Imala je nekoliko podzemnih katova i smatralo se da je neprobojna, ali su je tenkovi III. Reicha s lakoćom zaobišli kada su 1940. napali Francusku.

Slikarstvu ga je podučavao njegov otac te je Jan mlađi u svojem slikarstvu kasnije uglavnom podražavao očev stil. Jan Brueghel mlađi, kao i njegov brat Ambrosius Brueghel i drugi slikari «lijepih slika» sjeverne renesanse, većinom su slikali krajolike, alegorijske scene i slične vrlo detaljne prikaze. On je također kopirao radove svoga oca te ih prodavao s očevim potpisom. Njegov se rad ipak razlikuje od očeva po slabijoj vještini izrade i većoj upotrebi svjetlosti.

Područje plemena Kilmeri prostire se na 400 četvornih kilometara sjeverno od Bewani planina. Govore se dva dijalekta zapadni ili isi i istočni ili ossima. Jezik je u opasnosti od izumiranja jer ga više ne govore djeca mlađa od deset godina. U upotrebi je i tok pisin [tpi]. Etnička populacija: 2.823 (2004 SIL)

Iako je jedina preživjela vrsta, fosilni ostaci najmanje dvije vrste koje liče na pticu sekretara nađeni su u Francuskoj i potječu iz razdoblja oligocena i miocena, prije najmanje 20 milijuna godina. Nastanjuje savane, stepe i ostala otvorena staništa subsaharske Afrike. Zbog izgleda mješanca rode i ptice grabljivice, kao i zbog svoje neobičnosti svrstan je u zasebnu porodicu.

Poncije od Križa (lat. Pontius de Cruce) (2. pol. 12. stoljeća - 1. pol. 13. stoljeća), templarski magistar za Ugarsku i Slavoniju (1217.-1221.) i kraljev namjesnik za Hrvatsku i Dalmaciju (1216.).